[{"text_idx": "#000000", "text": "Eesti postiajaloo nurgake / Estonian postal history blog"}, {"text_idx": "#000002", "text": "1450 euroga pakutakse eBays S\u030cveitsi margieksperdi Martin Eichele sertifikaadiga va\u0308idetavalt Pa\u0308rnu I u\u0308letru\u0308kiga 50-kopikast marki, kuid reaalselt on tegu paarieurose va\u0308a\u0308rtusega tu\u0308u\u0308p II margiga. Ilmselt sertifikaadi va\u0308ljastanud isik neid marke ei tunne ja on tuginenud margi taga olevale Krischke garantiitemplile, arvates, et kuna on garantiitempel, siis peab olema kallim tu\u0308u\u0308p I mark (kuigi reaalselt vo\u0303ib ju ka garanteerida odavama margi ehtsust). Teavitasin ka margi mu\u0308u\u0308jat, aga too ei taha u\u0308ldse aru saada, millest jutt."}, {"text_idx": "#000004", "text": "Vale aastanumbriga PAIDE-A postitempel, juuli 1919"}, {"text_idx": "#000005", "text": "See postkaart saadeti Pa\u0308rnust Paidesse 16. juulil 1919.a. Margistuseks on kasutatud 35-pennist lillemustrimarki, mis oli ette na\u0308htud sisemaistele kirjadele \u2014 postkaarditariif oli terve aasta 15 penni. Arvatavasti oli saatjal kodus tagavaraks u\u0308ks postkontorist ostetud \u201ckirjamark\u201d, mis siis postkaardi peal ka\u0308iku lasti. Midagi haruldast sellises vale margi kasumises pole, pigem kahandab see to\u0303siste kogujate jaoks saadetise atraktiivsust kuna saadetis pole tariifne."}, {"text_idx": "#000006", "text": "Samas on siin na\u0308ha u\u0308ks va\u0308ike kurioosum \u2014 aastaarv PAIDE-A saabumistemplil on \u201c18\u201d ehk 1918, kuigi oli aasta 1919. Eks postito\u0308o\u0308tajad aeg-ajalt eksisid kuupa\u0308eva ette keerates, kuid selle PAIDE-A templi vale aastanumbri puhul pole tegu juhusliku u\u0308hepa\u0308evase apsakaga, vaid vale aastaarvuga templit kasutati juulis 1919 ligi 3 na\u0308dalat ja\u0308rjest! Praeguseks hetkeks olen ma na\u0308inud nelja vale aastaarvuga saadetist ajavahemikust 3-17 juuli 1919."}, {"text_idx": "#000007", "text": "English summary: This over franked postcard (correct postcard rate was 15p) was sent from Pa\u0308rnu to Paide on July 16, 1919. However, on PAIDE-A arrival postmark we see wong year number \u201c18\u201d, instead of \u201c19\u201d. Sometimes postal workers used wong dates on postmarks but on this case I have seen 4 items with PAIDE-A from July 3-17, 1919 which all have wrong year number. So this misdated postmark was continuously in use for about 3 weeks in July 1919."}, {"text_idx": "#000009", "text": "See u\u0308lesvo\u0303te Pa\u0308rnu postkontorist on tehtud eile 75 aastat tagasi, Eesti Vabariigi XX juubelil 24.02.1938.a. Oleksin selle pildi meeleldi pannud u\u0308les eile, aga kuna sain ta alles ta\u0308na posti teel otse Pa\u0308rnust, siis siin ta on. Loe edasi \u201cEesti Vabariik XX, Pa\u0308rnu Postkontor 24.02.1938\u201d"}, {"text_idx": "#000012", "text": "Kui omad rohkem infot mo\u0303ne siinse postisaadetise, selle saaja/saatja kohta vo\u0303i oskad muud lisada siis palun saada kommentaar vo\u0303i e-kiri."}]